open-index/open-wikipedia-markdown huggingface dataset:
Bui Tin

**Bùi Tín** (født 29. desember 1927 utenfor Ha Noi i Vietnam i Indokina, død 11. august 2018 i Montreuil i Frankrike) var en vietnamesisk offiser og senere dissident. Han var kjent som oberst i Nord-Vietnam under Vietnamkrigen. Hans siste stilling var assisterende sjefredaktør i den offisielle avisen *[[Nhân Dân]]* (som Pravda i Russland) da han i 1990 valgte å leve i eksil i Frankrike på grunn av misnøye med kommuniststyret i Vietnam.

## Bakgrunn
Under August-revolusjonen i 1945 forlot Bùi Tín sin familie, 18 år gammel, for å slutte seg til Vietnams folkehær. Han fikk sin militære utdanning fra blant annet Vo Nguyen Giap. Etter at Vietnam ble delt i to i 1954, fulgte han med geriljasoldater fra Nord til Sør i 1961 og deretter i 1964. Han var den 30. april 1975 tilstede i presidentpalasset i Saigon. Som høyeste offiser tilstede fra Nord-Vietnam tok han over makten fra Sør-Vietnams president Duong Van Minh. I 1979 fulgte han med vietnamesiske soldater som invaderte Kambodsja.

I løpet av 1980-tallet ble han økende skeptisk til kommunistpartiets korrupsjon og arroganse. Han valgte derfor å leve i eksil i Frankrike. Han var en aktiv bloggskribent.

## Sitater
* «Den største fiaskoen ved 30. april 1975 er mangelen på forsoning, fordi kommunistpartiet "sneket seg unna" det ærefulle forsoningsløftet. Isteden gjennomførte partiet i realiteten en *okkupasjonspolitikk* overfor Sør-Vietnam og tok *hevn* på Republikken Vietnam (Sør-Vietnam) ved hundrevis av skrekkelige fengselsleirer som kalles «omskoleringsleir».» (Blogg 30. april 2011)
* «The roots of the Vietnam War — its all-encompassing and underlying nature — lie in a confrontation between two ideological worlds: socialism versus capitalism for some, totalitarianism versus democracy for others. It was a conflict born of the Cold War…»
* «[The American anti-war movement] was essential to our strategy. Support for the war from our rear was completely secure while the American rear was vulnerable. Every day our leadership would listen to world news over the radio at 9 a.m. to follow the growth of the American antiwar movement. Visits to Hanoi by people like Jane Fonda and former Attorney General Ramsey Clark and ministers gave us confidence that we should hold on in the face of battlefield reverses. We were elated when Jane Fonda, wearing a red Vietnamese dress, said at a press conference that she was ashamed of American actions in the war and that she would struggle along with us.»
* «The conscience of America was part of its war-making capability, and we were turning that power in our favor. America lost because of its democracy; through dissent and protest it lost the ability to mobilize a will to win.»

## Bibliografi
* Bùi Tín: *Following Ho Chi Minh: The Memoirs of a North Vietnamese Colonel*, University of Hawaii Press, Hawaii 1995, ISBN 0-8248-1673-0
* Bùi Tín: *From Enemy To Friend: A North Vietnamese Perspective on the War*, Naval Inst Pr, 2002, ISBN 978-1557508812

## Referanser


## Eksterne lenker
* Bùi Tíns blogg på vietnamesisk
Lənkəran (distrikt)

**Lənkəran** er et distrikt (rayon) i Aserbajdsjan. Det ligger sørøst i landet, ved kysten av Kaspihavet. Administrasjonssenter og største by er Lənkəran. Per 2020 hadde distriktet et innbyggertall på .

## Referanser
Bernhard II av Sachsen-Meiningen

**Bernhard II av Sachsen-Meiningen**, *Bernhard Erich Freund* (født 17. desember 1800 i Meiningen, død 3. desember 1882 samme sted) var hertug av Sachsen-Meiningen. 

## Liv og virke
### Bakgrunn
Bernard var sønn og yngste barn av Georg I av Sachsen-Meiningen og hans hustru Luise Eleonore av Hohenlohe-Langenburg. Hans to søstre var Adelheid (1792–1849) som senere ble dronning av Storbritannia, og Ida (1794–1852) som ble hertuginne av Sachsen-Weimar-Eisenach, nemlig i ekteskap med Bernhard von Sachsen-Weimar-Eisenach. Han overlevde dem begge med mer enn tretti år.

### Monark
Han ble monark i 1803, men moren regjerte frem til han ble myndig i 1821. Han giftet seg i 1825 med Marie Frederica av Hessen-Kassel (1804–1888), datter av Vilhelm II av Hessen-Kassel og Augusta av Preussen.

Under reiser til Storbritannia, der hans søster Adelheid var blitt dronning i 1830, ble han influert av det britiske systematiske system, og foretok en rekke grunnleggende statlige og økonomiske beslutninger ut fra disse impulser i Sachsen-Meiningen. I 1830 ble Bernhard også opptatt i Hosebåndordenen.

De bedrede økonomiske forhold tillot byen Meiningen å utvides mot nord, og bygging av Hoffteateret og av Schloss Landsberg.

Under marsrevolusjonen i 1848 avskar Bernhard II store protester ved å innvilge de folkelige krav. Han antok beredvillig riksforfatningen og sluttet seg senere til Preussens unionspolitikk. Preussens planer mislyktes i 1850 men hans sympatier for de tyske enhetsbestrebelser levde videre. Han ble av den prøyssiske konge i 1850 selv gjort til ridder av den svarte ørn og senere i 1850 til generalløytnant *a la suite* i den prøyssiske hær. Den 31. mai 1859 ble han utnevnt til general i det prøyssiske infanteriet.

Senere ble han imidlertid tilhenger av det stortyske parti, protesterte mot den militærkonvensjon som Sachsen-Coburg og Gotha hadde inngått, og stod i 1866 sammen med fyrst Reuß zu Greiz som de eneste thüringiske regenter på den anti-prøyssiske side. Selv ved fredsforhandlingene etterpå var han så negativt innstilt til det nordtyske forbund at prøyssiske styrker marsjerte inn i Meiningen den 20. september 1866.

### Abdikasjon
Bernhard II abdiserte til fordel for sønnen Georg II (1826–1914) den 20. september 1866 og levde deretter et stille liv som privatmann i Meiningen.

## Referanser
Peter Frederik Broch

**Peter Frederik Broch** (1879–1973) var en norsk kavalerioffiser og hoffembedsmann. Han var hoffsjef i Norge fra 1945 til 1954.

Han ble student i 1897 og tok eksamen på Krigsskolen i 1900. Samme år ble han premierløytnant og i 1913 ble han rittmester. Han var sjef for skoleeskadronen fra 1929 til 1931 og ble major i kavaleriet i 1932. Han studerte ved det franske generalstabsakademi fra 1919 til 1921.

Broch ble knyttet til hoffet i 1931, da han ble utnevnt til 2. hoffmarskalk. I 1945 ble han *hoffsjef og tjenstgjørende hoffmarskalk*.

Han var formann i Kavaleriklubben og generalsekretær i Norges Forsvarsforening i flere år. Han ble i 1945 utnevnt til kommandør med stjerne av St. Olavs Orden.

Han var sønn av rittmester Henrik Andreas Broch og Elisabeth Bergendahl, og var gift med Elisabeth Rustad, datter av hoffsjef Fritz Rustad og Marie Magdalene Schou. Deres sønn var ambassadør Henrik Andreas Broch.

## Militære grader
*1900: Premierløytnant
*1913: Rittmester
*1932: Major i Kavaleriet

## Referanser


## Kilder
*Aftenposten 31. desember 1954
Peter Fredrik Broch

**Peter Fredrik Broch** (1814–1894) var en norsk prest og politiker.

Han var residerende kapellan i Hønefoss fra 1850 til 1870, og var ordfører i Norderhov kommune fra 1853 til 1855.

## Kilder
* Julehilsen fra Ringerike 2017
Type 24 maskingevær

**Type 24 maskingevær** er et kinesisk maskingevær, bygget som kopi av det tyske MG08, som igjen var en variant av det amerikanske Maxim maskingeværet.

Maskingeværet ble satt i produksjon i 1935 på Hanyang Arsenal, av den tyske militær kommisjonen som var i landet fra 1932 til 1938. Tidligere fikk kineserne MG08 fra tyskerne, men ville produsere dem selv. Arsenalet fikk hjelp fra tidligere teknikere fra tyske Deutsche Waffen und Munitionsfabriken. De ble kamret for den tyske 7,92 x 57 mm Mauser-patronen. Fra 1935 til 1937 ble det produsert 36 032 Type 24 maskingevær ved arsenalet, og maskingeværet var det vanligste maskingevær i Kina frem til 1950. Et lite antall ble produsert med luftkjøling kontra vannkjøling. Etter 1950 ble de kamret for den russiske 7,62 x 54R-patronen.

Type 24 maskingevær ble ettervert sakte erstattet av russiske M1910 Maxim og SG-43 Goryunov og amerikanske Browning M1917.

## Se også
*Liste over maskingeværer
Pfeffer

**Pfeffer** kan vise til flere personer:
* Anton Pfeffer 
* Friederich "Fritz" Pfeffer
* Franz (Felix) Pfeffer von Salomon
* Wilhelm Friedrich Philipp Pfeffer
Georg I av Sachsen-Meiningen

**Georg I av Sachsen-Meiningen** Georg Friedrich Karl (født 4. februar 1761 i Frankfurt am Main, død 24. desember 1803 i Meiningen) var hertug av Sachsen-Meiningen. 

Han var gift i 1782 med Luise Eleonore av Hohenlohe-Langenburg (1763–1837).

## Barn
* Adelheid Adelaide av Sachsen-Meiningen  (1792–1849); gift på Kew Palace, London 1818 med William IV av Storbritannia (1765–1837) 
* Ida (1794–1852); gift 1816 med Bernhard av Sachsen-Weimar (1792–1862) 
* Bernhard II av Sachsen-Meiningen (1800–1882); gift 1825 med Marie av Hessen-Kassel (1804–1888)

## Referanser
Benson & Hedges

**Benson & Hedges** er et sigarettmerke som produseres av det London-baserte engelske tobakkonsernet Gallaher Group, som i 2007 ble et datterselskap av Japan Tobacco. Selskapet Benson & Hedges ble grunnlagt i 1873 av Richard Benson og William Hedges, og ble i 1955 kjøpt opp av Gallaher Ltd. 

## Formel 1-sponsor
Fra  til  var Benson & Hedges hovedsponsor for Formel 1-laget Jordan Grand Prix.  Under løp i land hvor tobakksreklame var forbudt ble Benson & Hedges-navnet på bilene erstattet med omskrivninger som «Bitten Hisses» (mens Jordans maskot var Hissing Sid), «Buzzing Hornets» (mens maskoten var en veps), «Bitten Heroes» (mens maskoten var en hai), eller «Be On Edge» (**BE**NS**ON** & H**EDGE**S), som når det ble sagt høyt (og på lufta (?)) hørtes ut som «B and H», en vanlig forkortelse for merket blant annet i Storbritannia).

## Eksterne lenker
*
Himaliagruppen

**Himaliagruppen** er en gruppe av planeten Jupiters måner med relativt like omløpsbaner. Gruppen har fått navnet etter det største medlemmet, månen Himalia, og omfatter per 2012 følgende fire medlemmer:
* Elara
* Himalia
* Leda
* Lysithea

Omløpsbanenes store halvakse, eller middelavstanden til Jupiter, er nesten lik; alle mellom 11,15&ndash;11,75&nbsp;millioner kilometer, og alle omløpsbaner heller mellom 26,6&ndash;28,3 grader i forhold til Jupiters ekvator.

Den internasjonale astronomiske union har vedtatt at alle måner i denne gruppen skal ha navn som ender på bokstaven **a**.

Legemet med den foreløpige betegnelsen S/2000 J 11 var tidligere ansett som en kandidat for medlemskap i Himalia-gruppen, men den er ikke lenger ansett å være en eksisterende satellitt rundt Jupiter.

## Referanser
Luise Eleonore av Hohenlohe-Langenburg

**Luise Eleonore av Hohenlohe-Langenburg** (født 11. august 1763 i Langenburg, død 30. april 1837 i Meiningen) var hertuginna av Sachsen-Meiningen. Hun giftet seg i 1782 med hertug Georg I av Sachsen-Meiningen. Luise Eleonore var regent i Sachsen-Meiningen som formynder for sin sønn Bernhard II fra 1803 til 1821.  

Som regent beskrives hun som energisk, modig og med godt omdømme under Napoleonskrigene, som da herjet de saksiske statene. Landet ble tvunget til å slutte seg til Rhinforbundet og avgi soldater. Da befolkningen ble rammet av sult, forsøkte Luise Eleonore å avhjelpe den ved import av hvete. Til tross for at franske og russiske armeer herjet landet ble Luise Eleonore værende igjen på slottet sitt med sine barn, og ved å benytte enhver strategi for å bevare sin autonomi, ble det mulig for henne å bevare tronen for sønnen ved å slutte seg til de allierte i 1813. Luise Eleonore reformerte landets administrasjon samtidig som hun ga sine barn en god utdannelse og kunne ved sin avgang i 1821 overleverte en bevart stat til sin sønn.

## Referanser
Carmegruppen

**Carmegruppen** er en underinndeling av planeten Jupiter måner: Den er oppkalt etter gruppens største medlem, jupitermånen Carme, og de øvrige 16 medlemmene har omløpsbaner som ligner på dennes bane.
Gruppen omfatter følgende måner:

* Aitne
* Arche
* Erinome
* Eukelade
* Chaldene
* Herse
* Isonoe
* Kale
* Kallichore
* Kalyke
* Pasithee
* S/2003 J 5
* S/2003 J 9
* S/2003 J 10
* S/2003 J 19
* Taygete

Månen S/2003 J 10 faller litt utenfor denne gruppen med en eksentrisitet på 0,4295 mens de øvrige medlemmenes baneeksentrisitet ligger mellom 0,24 og 0,31. Et av fellestrekkene ved disse månene er at de følger en retrograd omløpsbane, det vil si de beveger seg motsatt vei rundt Jupiter. Den internasjonale astronomiske union har vedtatt at alle jupitermåner med retrograd omløpsretning skal ha navn som ender på bokstaven **e**.
Anankegruppen

**Anankegruppen** er en underinndeling av planeten Jupiters måner. Den er oppkalt etter dens største medlem, månen Ananke, og de øvrige måner i denne gruppe har omløpsbaner rundt Jupiter som i større eller mindre grad ligner Anankes omløpsbane. En av de tingene som er til felles for disse månene er at de alle beveger seg i en retrograd retning rundt Jupiter; de beveger seg populært sagt «feil vei» rundt planeten.

Avhengig av hvor snevert man definerer gruppen er det mellom 8 og 16 medlemmer. De åtte måner som uomtvistelig tilhører denne gruppen er:

* Ananke
* Euanthe
* Harpalyke
* Iocaste
* Mneme
* Praxidike
* S/2003 J 16
* Thyone
De øvrige medlemmene som mer eller mindre passer godt inn i gruppen er:

* Euporie
* Helike
* Hermippe
* Orthosie
* S/2003 J 3
* S/2003 J 15
* S/2003 J 18
* Thelxinoe

Den internasjonale astronomiske union har vedtatt at jupitermåner med retrograd omløp, herunder månene i Ananke-gruppen, skal ha nav som slutter på bokstaven **e**.
Pasiphaëgruppen

**Pasiphaëgruppen** er en underinndeling av planeten Jupiters måner. Gruppen er oppkalt etter den største månen i gruppen, Pasiphaë, og omfatter 13 av de månene som ferdes lengst vekk fra Jupiter. Gruppen omfatter følgende måner:

* Aoede
* Autonoe
* callirrhoe
* Cyllene
* Eurydome
* Hegemone
* Megaclite
* Pasiphaë
* S/2003 J 4
* S/2003 J 14
* S/2003 J 23
* Sinope
* Sponde

Alle månene i Pasiphaëgruppen har retrograd omløp, det vil si de populært sagt kretser «feil vei» rundt Jupiter. Den internasjonale astronomiske union har vedtatt at alle måner med retrograde omløp, herunder alle måner i denne gruppen, skal ha navn som slutter på **e**.
Richard S. Ewell

**Richard S. Ewell** (født 8. februar 1817, død 25. januar 1872) var en offiser i United States Army og general for konføderasjonsstyrkene under den amerikanske borgerkrigen. 

Ewell var tredje sønn av Dr. Thomas og Elizabeth Stoddert Ewell, og han var barnebarn av Benjamin Stoddert, den første marineminister i USA. Han ble uteksaminert fra United States Military Academy (West Point) i 1840. Han oppnådde stor berømmelse og kjempet effektivt gjennom store deler av borgerkrigen, men hans minne ble formørket av kontroverser om hans handlinger i slaget ved Gettysburg. Den 24. januar 1862 ble Ewell forfremmet til generalmajor.

## Referanser


## Eksterne lenker
* 
* Richard S. Ewell in ''Encyclopedia Virginia''
* Ewell's biography at Civil War Home
* Biography at Stonewall in the Valley website
Liste over greske jupitertrojanere

:*Se også [[liste over trojanske jupitertrojanere]].*
Dette er en **liste over greske jupitertrojanere** som går i bane rundt solen i det førende L4 Lagrange-punktet 60° før planeten Jupiter, i den samme banen som planeten. De har derfor samme omløpstid som planeten.

Alle asteroidene i dette punktet har fått navn fra den greske siden i trojanerkrigen. Unntaket er 624 Hektor som fikk navnet sitt før denne navnekonvensjonen trådte i kraft. På samme måte har 617 Patroclus fått et gresk navn selv om den ligger i det trojanske L5 Lagrange-punktet.
Liste over trojanske jupitertrojanere

:*Se også [[liste over greske jupitertrojanere]].*
Dette er en *liste over trojanske jupitertrojanere*' som går i bane rundt solen i det bakre L5 Lagrange-punktet til planeten Jupiter i samme banen som planeten. De har derfor samme omløpstid som planeten.

Alle asteroidene i dette punktet har fått navn fra den trojanske siden i trojanerkrigen. Unntaket er 617 Patroclus som fikk navnet sitt før denne navnekonvensjonen trådte i kraft. På samme måte har 624 Hektor fått et trojansk navn selv om den ligger i det greske L4 Lagrange-punktet.
Charles Howell III

**Charles Howell III** (født 20. juni 1979) er en profesjonell golfspiller fra USA. Han spiller på PGA-touren, der han har to seire.

Howell ble profesjonell i 2000. Før dette hadde han deltatt i en håndfull turneringer på PGA-touren og på Nationwide Tour som amatør, med en delt annenplass som beste plassering.

Hans høyeste plassering på verdensrankingen var en 15.-plass i 2007. Howell ble uttatt til lagturneringen Presidents Cup i  2003 og 2007. 

## Meritter
### Seire på PGA-touren
* 2007 Nissan Open
* 2002 Michelob Championship at Kingsmill

## Eksterne lenker
* 
*
Rikke Lylloff

**Rikke Lylloff Madsen ** (født 28. september 1978) er en dansk skuespillerinne. Hun spilte rollen som «Ennen» i den norske tv-serien *[[Buzz Aldrin, hvor ble det av deg i alt mylderet? (TV-serie)|Buzz Aldrin, hvor ble det av deg i alt mylderet?]]* som ble sendt på NRK høsten 2011.

Lylloff er utdannet ved skuespillerskolen ved Odense Teater i 2004.

## Filmografi
* *[[Dancer in the Dark]]* (2000)
* *[[Kollegiet]]* (2007)
* *[[Gaven (film 2008)|Gaven]]* (2008)
* *[[Over gaden under vandet]]* (2009)
* *[[Sandheden om mænd]]* (2010)
* *[[Borgen (TV-serie)|Borgen]]* (2011)

## Referanser

 


## Kilder
* Rikke Lylloff på IMDb

## Eksterne lenker
*
Raudsand

**Raudsand** er et tettsted i Molde kommune i Møre og Romsdal. Tettstedet har  innbyggere per 1. januar , og ligger ved Tingvollfjorden omtrent ni kilometer nordøst for Eidsvåg.

## Referanser


## Litteratur
* Innvik, Petter Erik (2010): *Rødsand Gruber. Velstand fra dypet.* Rausand grubeklubb. ISBN 978-82-303-1642-9
Slaget ved Helgolandbukten

**Slaget ved Helgolandbukten** også kalt **første slaget ved Helgolandbukten** for å skille det fra en mindre slag samme sted 17. november 1917, var et sjøslag under første verdenskrig som ble utkjempet 28. august 1914, og var det første sjøslaget mellom Tyskland og Storbritannia i krigen.

Den britiske planen var å angripe tyske fartøyer som var på patrulje ved flåtebasen på Helgoland. De åtte britiske ubåtene ble raskt oppdaget av tyskerne tidlig om morgenen 28. august, og de sendte umiddelbart ut en flotilje med torpedobåter. Disse ble straks angrepet av en britisk slagkrysser og to lette kryssere.

Slaget ble utkjempet i tåke, og det hersket en del forvirring på begge sider. Den tyske flåten fikk forsterkninger; først av to lette kryssere, deretter fire til. Med ytterligere britiske forsterkninger, svingte styrkeforholdet i britisk favør. Kontreadmiral Leberecht Maass' fartøy SMS «Mainz» ble senket og admiralen ble drept. Også de lette krysserne SMS «Köln» og SMS «Adiadne» ble senket.

Britene trakk seg tilbake gjennom tåken og tok med den sterkt skadede lette krysseren HMS «Arethusa» på slep hjem.

## Eksterne lenker
* 
* Omtale på worldwar1.co.uk
DIN 31635

**DIN 31635** (*[[Deutsches Institut für Normung]]*) er et romaniseringssystem for arabisk skrift som ble tatt i bruk i 1982. Det baserer seg på Deutsche Morgenländische Gesellschafts regler for romanisering slik de ble fastsatt av den internasjonale orientalistkongressen i Roma i 1936. Den viktigste forandringen som ble gjort var at  (som kan uttales både [dʒ] og [g]) ble romanisert som ǧ i stedet for j. Et merkbart trekk ved systemer er at hvert arabiske tegn romaniseres med én bokstav ( skrives for eksempel š, ikke sh).

De tjueåtte arabiske bokstavene skrives slik i DIN 31635

*Ḥarakāt, fatḥah, kasrah og ḍammah* (vokalmerkene) skrives a, i, u. En šaddah resulterer i en lang konsonant, og skrives dobbelt, bortsett fra i artikkelen, hvor den blir skrevet med solbokstaver som blir assimilert (šamsiyyah). En ʾalif som markerer /aː/ blir romanisert som ā. (ﺓ) tāʾ marbūṭah skrives -h eller -t i ordendelser. Hamzah-tegnet har mange varianter: أ إ ء ئ ؤ; disse avhenger av hvor i ordet den skrives, og de blir alle romansert som ʾ. ʾAlif i begynnelsen av et ord (ا) uten hamzah blir ikke transkribert som ʾ først i ordet, bare initialvokalen skrives (om den uttales): i-. (ﻯ) ʾalif maqṣūrah skrives ā, og kan ikke skilles fra ʾalif. De lange vokalene /iː/ and /uː/ skrives ī og ū. Nisbah-suffikset /ij(j), ijja/ skrives -iyy, -iyyah selv om hannkjønnsversjonen (den første) normalt skrives -ī; dette ignoreres i romaniseringen. En bindestrek – brukes for å skille morfologiske deler, særlig artikler og preposisjoner.

De arabisk-indiske tallene (‭٠ ١ ٢ ٣ ٤ ٥ ٦ ٧ ٨ ٩‬) som brukes med arabisk skrift skrives som de vestlige/arabiske tallene (0 1 2 3 4 5 6 7 8 9).
Adelheid av Hohenlohe-Langenburg

**Prinsesse Adelheid Viktoria Amalie Luise Maria Konstanze av Hohenlohe-Langenburg** (født 20. juli 1835 i Langenburg, død 25. januar 1900 i Dresden) var datter av fyrst Ernst av Hohenlohe-Langenburg og den britiske dronning Victorias halvsøster prinsesse Feodora av Leiningen.

Hun giftet seg 11. september 1856 med hertug Frederik av Augustenborg (1829–1880).

## Barn
* Auguste Viktoria av Schleswig-Holstein-Sonderburg-Augustenburg (1858–1921) keiserinne av Tyskland
* Karolina Matilda av Holstein-Augustenburg, (1860–1932) mormors mor til Carl XVI Gustav av Sverige
* Ernst Günther av Holstein-Augustenburg, (1863–1921) , gift med Dorothea av Sachsen-Coburg-Gotha
* Luise av Schleswig-Holstein-Sonderburg-Augustenburg (1866–1952), 1886 gift med prins Fredrik Leopold av Preussen 
* Feodora Adelheid (1874–1910) , ugift

## Referanser


## Eksterne lenker
Fremantle

**Fremantle** kan vise til:
* Fremantle (Vest-Australia) - en by i Australia
* Fremantle (selskap) - et internasjonalt medieselskap
Ernst av Hohenlohe-Langenburg

**Ernst av Hohenlohe-Langenburg** (1794–1860) var 4. fyrste av Hohenlohe-Langenburg. Han giftet seg 18. februar 1828 på Kensington Palace med prinsesse Feodora av Leiningen (1807–1872), halvsøster til dronning Victoria av Storbritannia.

## Barn
* Karl av Hohenlohe-Langenburg (1829–1907), gift med (morganatisk) Marie Grathwohl, friherrinne von Bronn (1837–1901)
* Hermann av Hohenlohe-Langenburg, 6. fyrste av Hohenlohe-Langenburg (1832–1913), gift med Leopoldine av Baden (1837–1903)
* Viktor av Hohenlohe-Langenburg (1833–1891), gift med lady Laura Seymour, grevinne von Gleichen
* Adelheid av Hohenlohe-Langenburg (1835–1900), mormors mormor til kong Carl XVI Gustaf av Sverige
* Feodora av Hohenlohe-Langenburg (1839–1872), gift med Georg II av Sachsen-Meiningen

## Referanser
New Zealand Mounted Rifles Brigade

**New Zealand Mounted Rifles Brigade** var en newzealandsk brigade som vanligvis besto av fire avdelinger med dragoner. Brigaden kjempet under første- og andre verdenskrig. Den var opprinnelig en reservestyrke og var ryggraden til New Zealand Army etter boerkrigen. Under første verdenskrig var den del av Australian and New Zealand Army Corps (ANZAC) under kampene ved Gallipoli. Brigaden tok der etter del i kampene i Sinai og Palestina som del av ANZAC Mounted Division. Etter første verdenskrig ble avdelingen redusert i størrelse og i 1944 ble den oppløst og underavdelingene absorbert av andre regimenter.

## Første verdenskrig
Under første verdenskrig besto brigaden av:

*Canterbury Mounted Rifles Regiment   
*Auckland Mounted Rifles Regiment   
*Wellington Mounted Rifles Regiment
*Otago Mounted Rifles Regiment

## Eksterne lenker
* New Zealand Mounted Rifles Association
Hermann av Hohenlohe-Langenburg

**Hermann av Hohenlohe-Langenburg** (født 31. august 1832 i Langenburg, død 9. mars 1913 samme sted) var 6. fyrste av Hohenlohe-Langenburg, sønn av fyrst Ernst av Hohenlohe-Langenburg og hans ektefelle Feodora av Leiningen.

Ettersom Hermanns eldre bror Karl av Hohenlohe-Langenburg giftet seg morganatisk, ble Hermann utpekt til ny fyrste av Hohenlohe-Langenburg etter en familieavtale i 1860. Han giftet seg i Karlsruhe 24. september 1862 med prinsesse Leopoldine av Baden (1837–1903), brordatter til Leopold av Baden.

## Barn
* Ernst II av Hohenlohe-Langenburg (1863–1950) 7. fyrste, gift med Alexandra av Sachsen-Coburg-Gotha
* Elise (1864–1929), gift med Heinrich XXVII av Reuss
* Feodora (1866–1932), gift med fyrst Emich av Leiningen

## Referanser
Slaget ved Flers-Courcelette

**Slaget ved Flers-Courcelette** var et slag ved Courcelette i Frankrike. Slaget var del av det større slaget ved Somme sommeren og høsten 1916. Slaget begynte 15. september 1916 og varte i en uke. Formålet med slaget var at de britiske styrkene skulle slå hull på de tyske linjene og etablere et gjennombrudd. Dette gjennombruddet skulle utnyttes av kavaleristyrker. Det var den tredje og siste britiske stor-offensiven under Slaget ved Somme. Da slaget var over 22. september hadde britene ikke lykkes å etablere et gjennombrudd, men frontlinjen var flyttet fremover.

Slaget er mest kjent fordi det var det første slaget der stridsvogner ble brukt. Det var også det først slaget canadiske og newzealandske styrker tok del i under Somme-offensiven.
Scymnus rubromaculatus

***Scymnus rubromaculatus*** er en av marihønene (Coccinellidae), en av de mange polyphage billene.

## Utseende
*Scymnus rubromaculatus* er en liten marihøne, mellom 1,8&nbsp;og&nbsp;2,3&nbsp;millimeter lang. Oversiden er dekt med små lys hår. Dekkvingene mørke, svarte, uten flekker. Hos hannen er hodet og det aller meste av brystskjoldet brunorange, mens de hos hunnen har like mørk farge som dekkvingene. Beina er lyst brunlige.

## Eksterne lenker
* 
* Marihøner i Norge (Pdf-fil) fra Bioforsk
Ganjam (distrikt)

**Ganjam** (oriya: ଗଞ୍ଜାମ ଜିଲା) er et distrikt i den indiske delstaten Orissa. Distriktets hovedstad er Chhatrapur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 21,78 % av befolkningen.

Barn i alderen 0 til 6 år utgjorde 11,30 % i 2011 mot 15,04 % i 2001. Antallet jenter i den alderen per tusen gutter er 899 i 2011 mot 939 i 2001. 

## Referanser


## Eksterne lenker
*
Stor dvergmarihøne

**Stor dvergmarihøne** (*Scymnus nigrinus*) er en av marihønene (Coccinellidae), en av de mange polyphage billene.

## Utseende
Stor dvergmarihøne er en liten marihøne, mellom 2&nbsp;og&nbsp;2,8&nbsp;millimeter lang. Oversiden er dekt med små lys hår. Dekkvingene er mørke, nær svarte uten flekker. Beina er mørke.

## Referanser




## Eksterne lenker
* 
* Marihøner i Norge (Pdf-fil) fra Bioforsk
* Norsk entomologisk forening – for deg som vil lære mer om insekter.
Vermittlungsausschuss

**Vermittlungsausschuss** (*vermitteln*, tysk for å formidle eller megle) er et felles organ for Forbundsdagen og Forbundsrådet, opprettet i medhold av Grundgesetz Artikkel 77. Utvalget består av 16 medlemmer fra henholdsvis Forbundsdagen og Forbundsrådet og skal megle når Forbundsdagens lovvedtak behøver samtykke fra Forbundsrådet og de to lovgivende organene er uenige.

## Se også
*Tysklands politiske system
## Referanser
Gemeinsamer Ausschuss

**Gemeinsamer Ausschuss** (fellesutvalget) er et forfatningsorgan i Forbundsrepublikken Tyskland. Organet skal i gitte tilfeller opptre som nødparlament, og utøve funksjonene til Forbundsdagen og Forbundsrådet. Utvalget har 48 medlemmer, hvorav to tredeler er medlemmer av Forbundsdagen og en tredel medlemmer av Forbundsrådet.
## Se også
* Tysklands politiske system
## Referanser


## Eksterne lenker
* Forbundsdagens hjemmeside
Movia

**Trafikselskabet Movia** er et trafikkselskap i Øst-Danmark som siden 1. januar 2007 har stått for all busstrafikk i Region Hovedstaden (unntatt Bornholm), Region Sjælland, samt en rekke lokalbaner. Selskapet er resultatet av en fusjon av flere selskaper som følge av kommunalreformen. 

Movia eies av Region Hovedstaden, Region Sjælland og de 45 kommuner i dekningsområdet som samtidig er bestillere av trafikk med busser og lokalbaner. Selskapet har rundt 300 medarbeidere, mens ytterligere om lag 4 600 bussjåfører er beskjeftiget hos bussoperatørene.

Movia omfatter 590 busslinjer betjent av 1 351 busser, samt 9 lokalbaner. Bussene har årlig rundt 213 millioner påstigninger, hvilket svarer til 600 000-700 000 reisende pr. hverdag.

Hovedkontor er i Valby i København, mens det er trafikktjenesteenheter i Herlev, Helsingør, Roskilde og Næstved.

Selve navnet Movia er sammensatt av de latinske ordene moveo (bevegelse, mobilitet) og via (vei, rute, distanse, reise).

## Eksterne lenker
*
Zhaolaihe-demningen

**Zhaolaihe-demningen** er en demning med vannkraftverk i Zhaolaihe i Folkerepublikken Kina, anlagt i elva Du He. Effekten er om lag 500 MW.

Demningen er en betong buedam av typen RCC. Dammen er 107 meter høy og 206 meter lang.

## Se også
* Liste over verdens største vannkraftverk

## Eksterne lenker
* Roller Compacted Concrete Dams - Spancold, Chincold, 2003, side 15. Besøkt 6. januar 2012.
* MD&A database over RCC betongdemninger, Kina - besøkt 8. januar 2012.
Triage

**Triage** (fransk for *sortering*) er en prosess for å bestemme prioritering i behandling av pasienter basert på hvor alvorlig deres medisinske tilstand er. Uttrykket er i første rekke brukt om krigs- og katastrofesituasjoner der antall skadde eller syke er større enn kapasiteten i behandlingsapparatet. Dette skal gjøre pasientbehandlingen mer effektiv for å berge flest mulig pasienter med de midlene man har. Triage kan for eksempel brukes for pasienter som ankommer et akuttmottak, eller i situasjoner der medisinsk utstyr eller intensivplasser er mindre enn antall pasienter som har behov for det.

## Utvikling
Det franske ordet «triage» har flere, nært beslektede meninger, og kan bety a separere, sortere, flytte eller velge.

Moderne systematisk triage ble først formalisert som metode av den franske kirurgen Dominique Jean Larrey under napoleonskrigene. Larrey utviklet et system for vurdering av skader, og behandlet soldater etter hvor alvorlige han mente skadene var og hvor fort han mente de trengte behandling, uavhengig av den skaddes rang eller nasjonalitet. Ideen om en slags grovsortering av skadde i krig eller masseulykker er imidlertid eldre, de eldste sporene finnes helt tilbake til et eegyptisk dokument fra 1600-tallet f.Kr. Triage ble videreutviklet under de blodige slagene i første verdenskrig, der skadene fra moderne våpen fort førte til at skadde hopet seg opp ved feltlasarettene. Sanitetssoldater og bårebærere som brakte de skadde fra frontlinjen og sykepleierne ved sanitetsstasjonene hadde ansvaret for å dele de skadde inn i tre kategorier:

* De som sannsynligvis vil overleve, uavhengig av hvilken behandling de får.
* De som sannsynligvis vil dø, uavhengig av hvilken behandling de får.
* De tilfeller hvor umiddelbar behandling kan utgjøre en positiv forskjell med henblikk på overlevelse.

## Moderne bruk av triage
Moderne triage, særlig i fredstid, operer med flere kategorier. Et vanlig brukt system har fem kategorier med fargekoder.

* Rød: Kritisk skade, pasienten vil dø uten øyeblikkelig hjelp.
* Gul: Alvorlig skade, trenger øyeblikkelig hjelp.
* Grønn: Mindre alvorlig skade, pasienten kan vente.
* Svart: Død eller døende, palliativ behandling kan gis.
* Hvit: Små eller ingen skader/sykdom, ingen behandling nødvendig

Behandlingsrekkefølgen kan variere avhengig av omstendighetene. Der pasienter skal transporteres bort fra skadestedet vil for eksempel noen ganger pasienter i gul kategori bli priorietert over dem i rød kategori, fordi de har større sannsynlighet for å overleve fram til behandlingsstedet.

## Referanser


## Eksterne lenker
*
Drake Hogestyn

**Drake Hogestyn** (1953–2024) var en amerikansk skuespiller, kjent for sin rolle som John Black i den amerikanske såpeoperaen *[[I gode og onde dager]]*.

Hogestyn studerte med et baseballstipend ved University of South Florida, hvor han ble uteksaminert med en mastergrad i mikrobiologi. Etter å ha fullført sine studier signerte Hogestyn en kontrakt med New York Yankees. Han spilte baseball helt frem til han ble skadet i 1978.

Hogestyn var gift med sin barndomskjæreste Victoria, som han fikk tre døtre og én sønn med.

## Referanser


## Eksterne lenker
* 
* 
* Bilder av Drake Hogestyn på Bing
Bat Masterson

**William Barclay «Bat» Masterson** (født **Bartholomew Masterson**; 1853–1921) var en amerikansk gambler, U.S. Army Scout, bøffeljeger, sheriff, U.S. marshal og journalist kjent fra det ville vesten.

## Biografi
Hans far ble født i Canada av en irsk familie og han var det andre barnet i en familie på fem brødre og to søstre. I slutten av tenårene, forlot han og de to brødrene Ed og James, familiens gård for å bli bisonjegere. Masterson tok del i slaget ved Adobe Walls i Texas, der han drepte indianere fra Comanchestammen. Hans første skuddveksling fant sted i 1876 i Texas da han ble angrepet av en annen mann, angivelig på grunn av en jente. Den andre mannen døde senere av skuddskadene, og Masterson ble skutt i bekkenet, men overlevde. Historien om at han måtte bruke stokk resten av livet ble foreviget av en TV-serie om hans liv.

Masterson tjenestegjorde som stedfortredende sheriff sammen med Wyatt Earp, før han ble valgt til sheriff i Ford County i Kansas. Som sheriff fikk han anerkjennelse for å fange fire banditter. I 1883 var han med i en ublodig konflikt som senere ble kjent som Dodge City-krigen. Masterson giftet seg med skuespiller Emma Walters, den 21. november 1891, som han hadde møtte i Denver. Masterson jobbet også som forfatter, redaktør og spaltist. Hans karriere som forfatter startet i 1883 og endte da han døde 67 år gammel i oktober 1921, i New York City. Han kollapset ved skrivebordet sitt av et hjerteinfarkt etter å ha skrevet sin siste spalte for New York Morning Telegraph.

## Referanser


## Eksterne lenker
* 
* 
*  Bartholomew Masterson
*  Findagrave
*  Bat Masterson biography
*  Photo of Bat Masterson and Wyatt Earp
HTC Sensation

**HTC Sensation** er en Android-basert mobiltelefon fra HTC. Den leveres med Android 2.3.3 og HTC Sense 3.0, og ble lansert i mai 2011. Det har senere kommet to oppgraderte modeller; *HTC Sensation XE med Beats Audio* og *HTC Sensation XL med Beats Audio*.

## Spesifikasjoner
HTC Sensation leveres med Android 2.3.3, men kan oppgraderes til 2.3.4. Den leveres med HTCs eget grensesnitt, HTC Sense 3.0. Den har ingen fysiske knapper på fronten. 

Prosessoren er Qualcomms MSM8260, som er en tokjerneprosessor på 1,2 GHz. Grafikkprosessoren er også fra Qualcomm; Adreno 220. Den har 4 GB intern lagringsplass, hvorav 1 GB er tilgjengelig for brukeren. Internminnet (RAM) er 768 MB. I tillegg støtter den Micro-SD minnekort på inntil 32 GB. 

Skjermen er en kapasitiv berøringsskjerm av typen Super LCD, og er 4,3 tommer stor. Oppløsningen er på 540 x 960 piksler, og er dermed i 16:9 format. Den støtter zooming med to fingre, og på f.eks. piano-applikasjoner støtter den opptil fire berøringspunkter. Skjermen er ikke 100% flat, men er lett konkav, den bøyes litt oppover på sidene. Glasset er av typen «Gorilla-glass», som er motstandsdyktig mot riper. 

Den har nærhetssensor, A-GPS, lyssensor, digitalt kompass, G-sensor, gyroskop, FM-radio og tyverisikring med sporing. Kameraet tar bilder med inntil 8 megapiksler, og kan ta opp video med inntil 1080p HD-oppløsning. Kameraet har autofokus og dobbel LED-blits, og mobilen har i tillegg et frontkamera med VGA-oppløsning og fast fokus. Mobilen har Bluetooth 3.0 med A2DP.

## HTC Sensation XE med Beats Audio
I september 2011 lanserte HTC Sensation XE (Extreme Edition). Den var i salg i Norge fra oktober. I Europa kalles den HTC Sensation XE med Beats Audio. Denne versjonen har de samme spesifikasjonene som HTC Sensation, men med følgende forbedringer: Prosessoren er «klokket opp» til 1,5 GHz, batteriet har økt kapasitet til 1730 mAh, og Android-versjonen er 2.3.4. Den leveres med 16 GB minnekort, mot 8 GB på HTC Sensation. Den har forbedret lyd, og leveres med øreplugger fra Beats Audio (Beats by Dr. Dre). 

Den er 3 gram tyngre enn HTC Sensation; vekten er 151 gram. 

## HTC Sensation XL med Beats Audio
I oktober 2011 lanserte HTC Sensation XL, med Android 2.3.4 og HTC Sense 3.5. Denne har også Beats Audio. Skjermen er LCD, og er større enn på HTC Sensation, men har lavere oppløsning; den er 4,7 tommer og har 800 x 480 punkter. Også denne versjonen har 1,5 MHz prosessor, men denne er en Cortex A8. Den har 16 GB internminne, men har ikke støtte for minnekort. Batteriet har 1600 mAh. 

Sensation XL leveres med de samme ørepluggene som Sensation XE, men de har også lansert en *limited edition* av Sensation XL, som har Beats Solo HD øreklokker. 

Vekten er 162,5 gram med batteri, og størrelsen er 132,5 mm x 70,7 mm x 9,9 mm. 

## Eksterne lenker
*
Themisto (måne)

**Themisto** er en måne som kretser rundt planeten Jupiter og som har fått sitt navn etter Themisto, en av Zevs elskerinner i den greske mytologien. Månen er relativt liten; ca. 8&nbsp;kilometer i diameter. Siden man ikke har undersøkt denne månen med romsonder vet man foreløpig ikke så mye mer om denne månen.

## Noter og referanser
;Noter


;Referanser
Carpo (måne)

**Carpo** (*XLVI, S/2003 J 20*) er en av Jupiters måner. Den ble oppdaget i 2003 av en gruppe astronomer ved University of Hawaii under ledelse  av Scott S. Sheppard. Carpo er ca. 3&nbsp;kilometer i diameter og roterer rundt Jupiter i en avstand på ca. &nbsp;kilometer.

## Referanser


## Eksterne lenker
 The Jupiter Satellite Page
Puri (distrikt)

**Puri** er et distrikt i den indiske delstaten Orissa. Distriktets hovedstad er Puri. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 15,63 % av befolkningen.

Barn i alderen 0 til 6 år utgjorde 9,68 % i 2011 mot 12,55 % i 2001. Antallet jenter i den alderen per tusen gutter er 924 i 2011 mot 931 i 2001. 

## Referanser


## Eksterne lenker
*
Martin Pope

**Martin Pope** (1918–2022) var kjemiker og professor ved New York University (NYU).

Martin Pope studerte ved City College of New York og ble uteksaminert med en bachelorgrad i kjemi i 1939. Etter sine studier vervet han seg til militæret og var utstasjonert i Stillehavet under andre verdenskrig, der han nådde rang som løytnant. Etter den andre verdenskrig arbeidet Pope ved Balco Research Laboratories, der han fikk to patenter for sine to oppfinnelser om tynn film. Han mottok en grad i 1950 fra Brooklyn Polytechnic Institute. Han sluttet seg til fakultetet ved New York University i 1956 som forsker. I 1988 pensjonerte han seg som professor i kjemi. 

For hans mange vitenskapelige arbeider ble Dr. Pope tildelt Davymedaljen fra det britiske Royal Society i 2006. Pope har bistått med kjernefysiske eksperimenter ved Columbia University sammen med flere andre nøkkelpersoner i utviklingen av kjernefysisk fisjon. Siden 1988 har Pope vært professor emeritus i fysisk kjemi ved NYU. Han er fremdeles aktiv innenfor forskning. Pope giftet seg med Lillie Pope, en pedagogisk psykolog og forfatter, i 1946. De er bosatt i Brooklyn. 

## Priser og utmerkselser (utvalg)
* 2006 – Davymedaljen

## Referanser


## Eksterne lenker
* 
* Martin Pope home page
* Radiation and Solid State Physics Lab photogallery
Wenquangpu-demningen

** Wenquan(g)pu-demningen** er en demning med vannkraftverk i Hebei-provinsen i det nordlige Folkerepublikken Kina, anlagt i elva Tang He. Effekten er ca 100 MW.

Demningen er en betong buedam av typen RCC. Dammen er 48 meter høy og 188 meter lang. Den gir også flomkontroll og irrigasjon til landbruket, samt vannforsyning.

## Se også
* Liste over verdens største vannkraftverk

## Eksterne lenker
* Roller Compacted Concrete Dams - Spancold, Chincold, 2003, side 17. Besøkt 6. januar 2012.
* MD&A database over RCC betongdemninger, Kina - besøkt 8. januar 2012.
Gaotangping-demningen

** Gaotangping-demningen** er en demning med vannkraftverk i fylket Sixian i prefekturet Suzhou i Hunan-provinsen i det nordlige Folkerepublikken Kina, anlagt i elva Yong He. Effekten er ca 150 MW.

Demningen er en betong gravitasjonsdam av typen RCC. Dammen er 52 meter høy og 180 meter lang.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Baneplan

Innen astronomien er et observert himmellegemes **baneplan** det faste planet som et legemes bane synes å ligge i sett fra overflaten av det andre legemet når to himmellegemer kretser rundt hverandre noenlunde uforstyrret av tyngdepåvirkningen fra andre himmellegemer.
Kirkwoodgap

**Kirkwoodgap** er gap eller nedganger i fordelingen av asteroider i asteroidebeltet ved visse middelavstander fra solen som vises i histogrammet nedenfor.

For eksempel finnes det svært få asteroider med en middelavstand på 2,50&nbsp;AE som tilsvarer en omløpstid på 3,95&nbsp;år, noe som er en tredjedel av Jupiters omløpstid og kalles derfor 3:1&ndash;middelbaneresonans. Andre baneresonanser motsvares av omløpstider som kan beskrives som heltallsbrøk med Jupiters omløpstid. Effektene kommer av at slike omløpsbaner ofte er utsatte for påvirkningen fra Jupiters gravitasjon og asteroidenes baneelementer forandres derfor.

Disse gapene fikk første gang oppmerksomhet av Daniel Kirkwood som også helt korrekt forklarte deres opprinnelse med baneresonans med Jupiter.

Nylig har man funnet et relativt lite antall asteroider som har kraftig eksentriske omløpsbaner og som faktisk ligger i Kirkwood-gapet, for eksempel Alinda-asteroidene og Griqua-asteroideene. Deres omløpsbaner øker sakte sin eksentrisitet i løpet av en tidsperiode på titalls millioner år før de til slutt bryter seg fri fra baneresonansen gjennom nærkontakt med en større planet.

De mest fremtredende Kirkwood-gapene befinner seg ved en middelavstand på:

* 2,06 AE (4:1 resonans) 
* 2,5 AE (3:1 resonans), hvor vi finner Alinda-asteroidene
* 2,82 AE (5:2 resonans) 
* 2,95 AE (7:3 resonans) 
* 3,27 AE (2:1 resonans), hvor vi finner Griqua-asteroidene

Mindre gap finner vi også ved:

* 1,9 AE (9:2 resonans) 
* 2,25 AE (7:2 resonans) 
* 2,33 AE (10:3 resonans) 
* 2,71 AE (8:3 resonans) 
* 3,03 AE (9:4 resonans) 
* 3,075 AE (11:5 resonans) 
* 3,47 AE (11:6 resonans) 
* 3,7 AE (5:3 resonans)

## Se også
* Hilda-asteroider

## Eksterne lenker
* Wolfram Research
* The Motion of an Asteroid and the Kirkwood Gaps
Suoshai-demningen

** Suoshai-demningen** er en demning med vannkraftverk i  Guizhou-provinsen i det sørlige Folkerepublikken Kina, anlagt i elva Sancha He. Effekten er ca. 250&nbsp;megawatt.

Demningen er en gravitasjonsdam av typen RCC, lagd av betong. Dammen er 75 meter høy og 196 meter lang.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Tilbakeslagsventil

En **tilbakeslagsventil** er en mekanisk innretning som sørger for at gass eller væske kan strømme i en retning, men ikke den andre. Et eksempel de fleste trolig kjenner er luftventiler til sykkeldekk og baller som skal gjøre det mulig å pumpe luft inn uten at den strømmer ut igjen gjennom samme åpningen.

Det finnes også biologiske tilbakeslagsventiler, slik som hjerteklaffene og en serie med klaffer i venene i leggene hos menneske som skal hindre at blod flyter tilbake nedover mellom hjerteslagene og samler seg i beina (åreknuter).

## Virkemåte

Det finnes en rekke mekaniske utgaver av slike ventiler, prinsippet for alle er at det er trykket fra gassen eller væsken selv som i hovedsak åpner og lukker ventilen, selv om mange av dem også har mekaniske innretninger, gjerne en fjær for å sikre at ventilen lukker. Tilbakeslagsventiler blir gjerne montert vertikalt, slik at pluggen som skal stenge av mot tilbakeslag også trekkes ned av tyngdekraften.

* **Membranventil**. En av de aller enkleste formene for tilbakeslagsventil består en av en gummimembran liggende over et hull. Trykk nedenfra hullet vil få membranen til å løfte seg slik at gass eller væske kan strømme ut fra under membranen. Trykk ovenfra vil derimot klemme membranen ned mot hullet og forsegle det. I en peispuster brukes en lærlapp innenfor luftinntaket.

* **Klaffventil**. En variant av membranventilen består av en plate i et hardt materiale (gjerne metall, hardplast eller herdet gummi) som er hengslet på den ene siden slik at hele platen vipper opp eller klapper igjen avhengig av om trykket kommer nedenfra eller ovenfra. Når ventilen er lukket vil platen ligge på tvers av strømmen og blokkere den. Slike klaffventiler finnes i mange størelser, men de største tilbakeslagsventilene er gjerne laget med denne konstruksjonen. En slik mekanisme er vanlig i vannklosetter, der de lukker røret mellom cisternen og klosettskålen. Når man trekker i snora vil klaffen bli løftet opp og toalettet bli skylt, ellers vil trykket fra vannet i sisternen holde klaffen på plass og forsegle utløpet. Klaffventiler vil ofte ha en fjær som holder ventilen lukket når det ikke er noe trykk som holder den åpen.

* **Kuleventil**. Kuleventilen består av en enkel kule som ligger i en traktformet del av røret. Tuten på trakten peker mot flytretningen. Selve kulen er dimensjonert slik at den vil blokkere tuten hvis den presses helt ned i trakten. Press ovenfra (mot flytretningen) vil presse kulen ned i trakten og derved blokkere ventilen, mens trykk nedenfra vil åpne den igjen.


Image:checkvalveclosed.png|Trykk ovenfra stenger ventilen.
Image:checkvalveopen.png|Trykk nedenfra åpner ventilen.


## Referanser


## Eksterne lenker
*
Zakariya Rashid Hassan al-Ashiri

**Zakariya Rashid Hassan al-Ashiri** (født i 1971, død 9. april 2011) var en blogger og journalist fra Bahrain, som arbeidet som redaktør og skribent for et nettsted i Al Dair i Bahrain. Han rapporterte jevnlig om menneskerettigheter, næringsliv, kultur og politikk i Bahrain. Nettstedet han jobbet for ble kalt *Al-Dair* etter heimbygda der han ble født. Han ble drept i april 2011 mens han satt i forvaring hos den bahrainske regjeringen. Han var den første til å dø under den bahrainske oppstanden i 2011. Etter hans død ble hans navn oppført på en minneplakett for journalister. 

## Eksterne lenker
* Bahrain Independent Commission of Inquiry's Report
* ReutersVideo. "Protesters clash with police in Bahrain" YouTube Channel
Maojiang-demningen

** Maojiang-demningen** er en demning i fylket Lanshan i prefekturet Yongzhou i Hunan-provinsen i det nordlige Folkerepublikken Kina, anlagt i elva Xiang Jiang.   

Demningen er en betong gravitasjonsdam av typen RCC. Dammen er 45 meter høy og 150 meter lang. Den brukes bare til irrigasjon i landbruket.

## Eksterne lenker
* MD&A database over RCC betongdemninger, Kina - besøkt 8. januar 2012.
Mike Lorenzo-Vera

**Michael Lorenzo-Vera** (født 28. januar 1985 i Bayonne i Pyrénées-Atlantiques i Frankrike) er en fransk profesjonell golfspiller. 

Lorenzo-Vera ble profesjonell i 2005, og i 2007 vant han Apulia San Domenico Grand Final på Challenge-touren, nivået under Europatouren. Gode plasseringer i 2008 førte til at han kom høyt nok på pengelisten til å kvalifisere for Europatouren i 2009. En delt annenplass i en turnering i Kina var ikke nok til å beholde spilleretten, og han var fra 2010 tilbake på Challenge-touren. 

Foruten den ene seieren på Challenge-touren har Lorenzo-Vera seks profesjonelle seire på lavere nivå, blant annet på satellittouren Alps Tour.

## Eksterne lenker
* 
*
Sishanping-demningen

** Sishanping-demningen** er en demning i fylket Sixian i prefekturet Suzhou i Gaungdong-provinsen i det sørlige Folkerepublikken Kina, anlagt i elva Leishui.

Demningen er en betong buedam av typen RCC. Dammen er 56 meter høy og 147 meter lang. Den brukes bare til flomkontroll og irrigasjon i landbruket.

## Eksterne lenker
* MD&A database over RCC betongdemninger, Kina - besøkt 8. januar 2012.